stanford-oval/wikipedia huggingface dataset:
ויקיפדיה הבלארוסית
היסטוריה

ויקיפדיה הבלארוסית נוצרה ב-12 באוגוסט 2004. במקור, הערכים בוויקיפדיה הבלארוסית נכתבו בשתי הגרסאות של הכתיב הבלארוסי, דבר שהוביל לעימותים בין חסידי שתי שיטות הכתיב.
בעקבות הסכסוכים הפנימיים, קבוצה של עורכים בוויקיפדיה הבלארוסית פנתה לקרן ויקימדיה בבקשה ליצור ויקיפדיה "נקייה" על בסיס הבלארוסית המודרנית בלבד. עם זאת, הבקשה הראשונה ליצירת ויקיפדיה חדשה נדחתה בחודש דצמבר 2006 על ידי חבר הנאמנים של קרן ויקימדיה, שנימקה כי "הדיון הזה נוצר לפני היישום של מדיניות השפה, וההצעה אינה עולה בקנה אחד עם המדיניות הקיימת". בהמשך, הצעה מעודכנת אושרה על ידי חבר הנאמנים בחודש מרץ 2007, מה שהוביל לפיצול ויקיפדיה הבלארוסית לשתי ויקיפדיות שונות:
ויקיפדיה הבלארוסית ה"מודרנית", ששמרה על הדומיין הקיים (be.wikipedia.org), ונכתבת על בסיס האורתוגרפיה הבלארוסית המודרנית,
ויקיפדיה הבלארוסית ה"קלאסית" שעברה לדומיין חדש (be-x-old.wikipedia.org), ונכתבת על בסיס האורתוגרפיה הבלארוסית הקלאסית.
ביום הפיצול, ה-27 במרץ 2007, יותר מ-6,000 ערכים שנכתבו באורתוגרפיה בלארוסית קלאסית הועברו מהדומיין "be.wikipedia.org" לדומיין "be-x-old.wikipedia.org", בעוד ש-3,500 ערכים הועברו בכיוון ההפוך. עם זאת, עקב באג בתוכנה, מספר ערכים נעלמו באופן זמני במסגרת תהליך, מה שהוביל למספר דיווחי חדשות מקומיים בדבר מחיקת ערכים שנכתבו באורתוגרפיה הבלארוסית הקלאסית מוויקיפדיה.
בחודש ספטמבר 2015, שם הדומיין של ויקיפדיה הבלארוסית הקלאסית שונה מ-be-x-old.wikipedia.org ל-be-tarask.wikipedia.org, שינוי המייצג את הסיומת הרשמית של השפה, כפי שהוקצתה בשנת ב-2007 על ידי הרשות להקצאת מספרי אינטרנט (אנ').
בתקופה הראשונה שלאחר הפיצול, מספר הערכים בוויקיפדיה הבלארוסית המודרנית עקף את מספר הערכים בוויקיפדיה הבלארוסית הקלאסית. עם זאת, במהלך שנת 2008, ויקיפדיה הקלאסית עקפה את ויקיפדיה המודרנית במספר הערכים.
נכון לשנת 2017, מספר הערכים בוויקיפדיה הבלארוסית המודרנית עקף פעם נוספת את מספר הערכים בוויקיפדיה הבלארוסית הקלאסית. בדצמבר 2017, ויקיפדיה הבלארוסית המודרנית כוללת 148,016 ערכים, בעוד שוויקיפדיה הבלארוסית הקלאסית כוללת 61,760 ערכים.
ציוני דרך לאחר הפיצול

15 במרץ 2008 - נכתב הערך ה-10,000 בוויקיפדיה הבלארוסית המודרנית.
17 ביוני 2009 - נכתב הערך ה-20,000 בוויקיפדיה הבלארוסית הקלאסית, אשר מדורגת במקום ה-65 בין שאר הוויקיפדיות. במקביל, ויקיפדיה הבלארוסית המודרנית כוללת כ-16,000 ערכים, ומדורגת במקום ה-71 בין שאר הוויקיפדיות.
16 בנובמבר 2010 - נכתב הערך ה-25,000 בוויקיפדיה הבלארוסית המודרנית.
אוגוסט 2015 - נכתב הערך ה-100,000 בוויקיפדיה הבלארוסית המודרנית.
גלריה

לוגו ויקיפדיה הבלארוסית המודרנית
לוגו ויקיפדיה הבלארוסית הקלאסית
הערות שוליים

↑  All Wikipedias ordered by number of articles.
↑  קישור לדיון
↑  קישור לדיון
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה הבולגרית

| --- | --- |


 סוג:  אנציקלופדיית אינטרנט חופשית
 הקמה:  6 בדצמבר 2003 
 בעלות:  קרן ויקימדיה 
 שפה:  בולגרית 
 הרשמה:  לא חובה
 ערכים:  300,703
 https://bg.wikipedia.org/ 
 הסטטיסטיקה של ויקיפדיה הבולגרית
  סטטיסטיקת צפיות של ויקיפדיה הבולגרית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הבולגרית היא הגרסה בשפה בולגרית של אנציקלופדיית האינטרנט החופשית ויקיפדיה. היא הושקה ב־6 בדצמבר 2003, ונכון ל-2 באוקטובר 2024 ישנם בה 300,703 ערכים ו-642 משתמשים פעילים.
היסטוריה וסטטיסטיקות > מספר ערכים

ב־3 באוקטובר 2004 נכתב בוויקיפדיה הבולגרית הערך ה־10,000. ב־24 בנובמבר 2005 נכתב הערך ה־20,000.
ב־26 בדצמבר 2007 נכתב הערך ה־50,000. ב־24 במאי 2010 נכתב הערך ה־100,000, ובאותו היום ויקיפדיה הבולגרית שינתה את הלוגו שלה ללוגו עם המספר 100,000. לאחר מספר ימים הלוגו שונה בחזרה ללוגו הרגיל.
נכון ל-2 באוקטובר 2024 ישנם בוויקיפדיה הבולגרית 300,703 ערכים.
היסטוריה וסטטיסטיקות > מספר משתמשים

לקראת סוף שנת 2011 ויקיפדיה הבולגרית הגיעה ל־100 אלף משתמשים רשומים. בתחילת שנת 2014 היו בוויקיפדיה הבולגרית כ־150 אלף משתמשים רשומים.
נכון ל-2 באוקטובר 2024 ישנם בוויקיפדיה הבולגרית 642 משתמשים פעילים (משתמשים שביצעו לפחות עריכה אחת ב־30 הימים האחרונים).
הערות שוליים

↑  All Wikipedias ordered by number of articles.
↑  העמוד הראשי של ויקיפדיה הבולגרית כפי שנראה ב־28 במאי 2010
↑  דף הסטטיסטיקות בוויקיפדיה הבולגרית ב־14 בנובמבר 2011
↑  דף הסטטיסטיקות בוויקיפדיה הבולגרית ב־26 במרץ 2014
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיציטוט

| --- | --- |


העמוד הראשי של ויקיציטוט העברי (19 בספטמבר 2013)
 סוג:  מאגר ציטוטים חופשי
 סלוגן:  the free quote compendium that anyone can edit 
 תקופת הפעילות:  27 ביוני 2003 (אנגלית) 30 ביולי 2004 (עברית) – הווה
 מייסדים:  ג'ימי ויילס, דניאל אלסטוו 
 בעלות:  קרן ויקימדיה
 הרשמה:  לא חובה
 wikiquote.org
 
ויקיציטוט (באנגלית: Wikiquote) הוא מיזם-אחות של ויקיפדיה, שמשתמש בתוכנת מדיה-ויקי ומנוהל על ידי קרן ויקימדיה. האתר הוא ויקי, ומבוסס על רעיונו של דניאל אלטסון, שמומש במקור על ידי בריאון ויבר. מטרת המיזם היא לבסס מאגר רחב של ציטוטים חופשיים ממקורות שונים.
המיזם החל את דרכו ב-27 ביוני 2003 באנגלית. אחריו נוספו מיזמים בשפות אחרות.  בכל מיזמי ויקיציטוט נכון לאוגוסט 2023 נכתבו למעלה מ-302,000 דפים ב-72 מהדורות בשפות שונות.
הגרסה העברית של ויקיציטוט החלה לפעול ב-30 ביולי 2004. נכון לאוגוסט 2023 ויקיציטוט העברי הוא במקום ה־9 בעולם במספר דפי הציטוט (למעלה מ־8600) ובמקום ה־10 בעולם במספר העריכות (202 אלף).
הערות שוליים

↑  פירוט סטטיסטיקת מיזמי ויקיציטוט באתר מטא-ויקי
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
וולטר קרייזלר

| --- | --- |
וולטר קרייזלר (צילום מ-8 באוקטובר 1937)
וולטר קרייזלר (צילום מ-8 באוקטובר 1937)
 לידה:  2 באפריל 1875 Wamego, ארצות הברית 
 פטירה:  18 באוגוסט 1940 (בגיל 65) קינגס פוינט, ארצות הברית 
 מדינה:  ארצות הברית 
 מקום קבורה:  בית הקברות סליפי הולו 
 מעסיק:  Maxwell Motor Company, ויליס, בפסקה זו רשומה אחת נוספת שטרם תורגמה 
 תפקיד:  מייסד ארגונים 
 
וולטר פרסי קרייזלר (באנגלית: Walter Percy Chrysler;‏ 2 באפריל 1875 – 18 באוגוסט 1940) היה תעשיין אמריקאי, מחלוצי תעשיית הרכב העולמית.
ביוגרפיה

קרייזלר נולד בעיירה ואמגו, בקנזס. הקריירה שלו בענף הרכב החלה כאשר חברת הרכבות האמריקנית החליטה להיכנס לענף ייצור המכוניות. קרייזלר היה מנהל המפעל. לחברת הרכבות הייתה הצלחה מסוימת בענף מרוצי המכוניות, אך היא לא הצליחה בענף המכירות. קרייזלר עזב את החברה וקיבל משרה בחברת הרכב ביואיק שהייתה אחת החברות שפעלו במסגרת תאגיד ג'נרל מוטורס, בשנת 1911. שנתיים לאחר מכן עזבה חברת הרכבות האמריקנית את ענף ייצור המכוניות. בשנת 1919 התפטר קרייזלר מחברת ביואיק ובשנת 1921 רכש את חברת "מקסוול מוטור קומפני" שהייתה נתונה בקשיים. קרייזלר קרא לחברה בשם "קרייזלר קורפוריישן" (תאגיד קרייזלר), בשנת 1925. בנוסף למותג "קרייזלר" ייצר אף מכוניות תחת המותגים פלימות' ודה סוטו.
בשנת 1928 מימן את בניית גורד השחקים הגבוה בעולם באותה התקופה, אשר נקרא "בניין קרייזלר" בניו יורק אותה השנה היו האדריכלים בניו יורק בתחרות ביניהם על בניית גורד השחקים הגבוה בעולם. קרייזלר שכר את שירותיו של האדריכל ויליאם ון אלן, אשר תכנן בניין בסגנון אר דקו, כאשר עליו מתנוסס חוד בגובה של כ-38 מטר. כתוצאה מכך, לאחר בניית הבניין היה זה לא רק הבניין הגבוה בעולם, אלא גם המבנה הגבוה בעולם, בגובה 319 מטר. הבניין החזיק בתואר זה פחות משנה, עד לבניית בניין אמפייר סטייט, שגובהו 381 מטר. קרייזלר התאכזב מאבדן התואר עד כדי כך שסירב לשלם לון אלן את שכרו. הבניין הוא דוגמה יפה לאמנות האר דקו באדריכלות. הקישוטים על המגדל נועדו להזכיר את כיסויי הגלגלים (טאסות) על מכוניות קרייזלר. תקופת האר דקו באדריכלות ניו יורק, אשר הבניין הוא הדוגמה הידועה ביותר שלה, נחשבת לתקופה היפה ביותר בתולדותיה של ניו יורק מבחינה אדריכלית.
בשנת 1928 זכה קרייזלר בתואר איש השנה של השבועון טיים.
תאגיד קרייזלר עבר שינויים רבים במשך השנים. לאחר רכישת "אמריקן מוטורס" ייצר התאגיד את המותגים "ג'יפ" ו"איגל". למרות שייצור המותגים מקסוול, דה סוטו, AMC, איגל ופליימות' הופסק, המשיך תאגיד קרייזלר להיות בין שלושת יצרני המכוניות המובילים בארצות הברית, עד שהתמזג בשנת 1998 עם התאגיד הגרמני דיימלר-בנץ, ליצירת החברה "דיימלר-קרייזלר".
ולטר קרייזלר הלך לעולמו בשנת 1940. לפני מותו פרסם אוטוביוגרפיה בשם "חייו של עובד אמריקני".
ולדימיר חוטיננקו

| --- | --- |

 לידה:  20 בינואר 1952 (בן 72) Slavgorod, רוסיה 
 מדינה:  ברית המועצות, רוסיה 
 השכלה:  Ural State Academy of Architecture and Arts  Top Courses for Scriptwriters and Film Directors 
 תקופת הפעילות:  מ-1979 
 מעסיק:  Top Courses for Scriptwriters and Film Directors 
 בן או בת זוג:  Dilorom Qambarova 
 פרסים והוקרה:  אמן כבוד של הפדרציה הרוסית  עיטור הכבוד של הפדרציה הרוסית  פרס שירות הביטחון הפדרלי הרוסי  מסדר "הקהילייה"  פרס ניקה  אמן העם של הפדרציה הרוסית  פרס TEFI  עיטור הכבוד של הפדרציה הרוסית 
 
ולדימיר איוואנוביץ' חוטיננקו (נולד ב -20 בינואר 1952 בסלבגורוד, אלטאי, ברית המועצות) הוא שחקן ובמאי קולנוע סובייטי-רוסי.
ביוגרפיה

נולד במחוז אלטאי, רוסיה לאיוואן אפנאסייביץ' ולוולנטינה ואסילייבנה חוטיננקו. אביו היה אוקראיני, אמו הגיעה מהקוזאקים של דון. בשנת 1976 קיבל את התואר שלו מהמכון לאדריכלות של סברדלובסק (כיום יקטרינבורג). לאחר שירותו הצבאי הוא שימש בשנים 1978 עד 1982, כעוזר למעצב בסטודיו לקולנוע בעיר סברדלובסק. היה עוזר במאי לסרטו של ניקיטה מיכלקוב, "כמה ימים בחייו של א.א. אובלומוב". הוא שיתף פעולה בסרטים אחרים של מיכאלקוב במוסקבה, כמו "חמש לילות" (Пять вечеров) משנת 1979 ו"יחסי משפחה" משנת 1981. לאחר מכן הוא היה מנהל מכון גרסימוב לקולנוע במוסקבה. סרטו שדרות סטרסטנוי משנת 1999 השתתף בפסטיבל הקולנוע הבינלאומי ה-21 במוסקבה שם זכה בהכרה מיוחדת.
הוא הצטיין בביום סרטים היסטוריים ותיאר במיוחד את ההיסטוריה של רוסיה ונחשב לבמאי מוערך, כך למשל זכה בנשר הזהב בשנת 2004 על סרטו 72 מטרים, שהושפע מאירועי טביעת הצוללת הרוסית קורסק.
במרץ 2014 הוא חתם על מכתב תמיכה במדיניותו של ולדימיר פוטין בנוגע לסיפוח הרוסי של קרים והמלחמה במזרח אוקראינה.
פילמוגרפיה

משחק:
1981 - יחסי משפחה
1982 - מאחז קוזאקי
1988 - הסולן
1994 - מטוס טס ברוסיה
2005 - מותה של האימפריה (סדרת טלוויזיה).
בימוי:
1984 - לבד ולא חמוש
1987 - מראה לגיבור
1990 - הנחיל
1992 - קומדיה פטריוטית
1993 - מקארוב
1995 - מוסלמי
1999 - שדרות סטרסטנוי (מפיק)
2002 - בצד ההוא של הזאבים
2003 - את החקירה מנהלים קצינים 23: שופט שלישי
2004 - 72 מטרים
2004 - מותה של האימפריה (תסריטאי)
2007 - 1612
2009 - הכומר
2011 - דוסטויבסקי (סדרת טלוויזיה)
2014 - שדים
2019 - שד המהפכה.
הערות שוליים

↑  אוקראינה, קרים, רוסיה: אמני תרבות מגינים על עמדתם. דיווח באתר וסטי, 14.03.2014
↑  "21st Moscow International Film Festival (1999)". MIFF. אורכב מ-המקור ב-22 במרץ 2013. נבדק ב-2013-03-24. {{cite web}}:  (עזרה)
↑  "Laureates of the 2004 Golden Eagle Award" (ברוסית). Official Golden Eagle Award website. אורכב מ-המקור ב-17 ביולי 2011. נבדק ב-2009-11-16. {{cite web}}:  (עזרה)
↑  Russian artists supported Putin's aggression against Ukraine (LIST), Glavkom (11.03.2014)
ערך זה הוא קצרמרבנושא ברית המועצות ובנושא קולנוע. אתם מוזמנים לתרום לוויקיפדיה ו.
| --- | --- |
בקרת זהויות :  PLWABN: 9810654975805606  BNE: XX5328875  GND: 1048667944  ISNI: 0000 0000 4496 8188  LCCN: no2005000172  NKC: xx0144995  NTA: 370530004  SNAC: w6qq032q  SUDOC: 164330747  VIAF: 76039675   WorldCat (עם VIAF): 76039675
ולדימיר טיסמניאנו

| --- | --- |
אין תמונה חופשית
 לידה:  4 ביולי 1951 (בן 73) בראשוב,  חבל טרנסילבניה, רומניה (הרפובליקה העממית הרומנית) 
 מדינה:  רומניה, ארצות הברית
 מקום מגורים:  פילדלפיה 
 השכלה:  אוניברסיטת בוקרשט (1974) 
 מעסיק:  אוניברסיטת מרילנד, אוניברסיטת פנסילבניה 
 
ולדימיר טיסמניאנו (ברומנית: Vladimir Tismăneanu; נולד ב-4 ביולי 1951) הוא פוליטולוג, סוציולוג והיסטוריון יהודי-רומני-אמריקאי, שהיגר לארצות הברית. אחד החוקרים החשובים של המשטר הקומוניסטי ושל התקופה הפוסט-קומוניסטית ברומניה ובמזרח אירופה. פרופסור באוניברסיטת מרילנד, ארצות הברית. יושב ראש הוועדה הנושאת את שמו, שחיברה את דו"ח טיסמניאנו על פשעי הקומוניזם ברומניה.
קורות חיים

ולדימיר נולד בבראשוב שברומניה הקומוניסטית כבנם של לאונטה טיסמניאנו והרמינה מרקוזון, פעילים קומוניסטים ממוצא יהודי, מלוחמי מלחמת האזרחים של ספרד בה איבד לאונטה את ידו הימנית. ולדימיר למד בבית הספר יחד עם ילדיהם של יתר ראשי השלטון הקומוניסטי ברומניה, בהם בנו של ניקולאה צ'אושסקו, המשיך ללימודי פילוסופיה וסוציולוגיה באוניברסיטת בוקרשט והצטיין בלימודיו כשמסת המחקר שלו הייתה "השמאל החדש ואסכולת פרנקפורט". עבודת הדוקטורט שלו משנת 1980 נשאה את השם "מהפכה וחשיבה ביקורתית. התאוריה הפוליטית של אסכולת פרנקפורט רדיקליזם של השמאל בן זמננו."
בין השנים 1974–1981 עבד כסוציולוג ב"המעבדה הסוציולוגית העירונית" בבוקרשט והיה ממונה על התעמולה בוועד המרכזי של איגוד הנוער הקומוניסטי ברומניה. במסגרת פעילותו ערך והוציא לאור כתבי עת כמו: "אמפיתיאטרו", "התודעה הקומוניסטית", "חיים סטודנטיאליים", "כתב עת לפילוסופיה", "קונטמפורנול" (קרי, "בן זמננו"), "העתיד הסוציאלי" ו"הצעיר הלניניסטי", חלקם בעלי אופי תעמולתי וחלקם בעלי אופק תרבותי רחב ורוח חדשנות.
בשנת 1981 הגיע טיסמנאנו לספרד, במסגרת טיול, ולא שב לרומניה. הוא עבר לוונצואלה, שם עבד תקופה קצרה במוזיאון לאמנות מודרנית של קראקס, מוזיאון שנוהל על ידי דודנית של אביו, סופיה אימבר. הוא שיתף פעולה עם קרלוס רינגל, בעלה של סופיה והוגה דעות אנטי-קומוניסט. משנת 1982 התיישב בארצות הברית, תחילה בפילדלפיה ולאחר מכן בוושינגטון הבירה. בין השנים 1983–1990 עבד במכון לחקר מדיניות חוץ בפילדלפיה ובין השנים 1985–1990 לימד באוניברסיטת פנסילבניה. במהלך כל הזמן הזה שיתף פעולה עם רדיו קול אמריקה, רדיו אירופה החופשית ותחנות רדיו אחרות ששידרו אל הגוש הקומוניסטי. משנת 1990 היה לפרופסור באוניברסיטת מרילנד ומנהל המכון לחקר החברות הפוסט-קומוניסטיות.
ספריו

Noua stîngă și Școala de la Frankfurt, Editura Politică, 1976 (השמאל החדש ואסכולת פרנקפורט)
Mizeria utopiei: Criza ideologiei marxiste în Europa de Est, Routledge, 1988, Polirom, 1997 (מצוקת האוטופיה: משבר האידיאולגיה המרקסיסטית במזרח אירופה)
Ghilotina de scrum: despre nevroze și revoluții, 1992, noua editie Polirom 2002 (גיליוטינה של האפר: על נוירוזות ומהפכות)
Reinventarea politicului: Europa de Est de la Stalin la Havel Free Press, 1992, 1993, Free Press - Polirom, 1996 (ההמצאה מחדש של הפוליטי: מזרח אירופה מסטלין ועד האוול)
עורך: The revolutions of 1989, Routledge, 1999
Fantasmele salvării: naționalism, democrație și mit în Europa postcomunistă, Princeton UP, 1998, Polirom, 1999 (הפנטזיות של הישועה: לאומנות, דמוקרטיה ומיתוס באירופה הפוסט-קומוניסטית)
Stalinism pentru eternitate: O istorie politică a comunismului românesc, University of California Press, 2003, trad. rom. Polirom, 2005 (סטליניזם לנצח: היסטוריה פוליטית של הקומוניזם הרומני, 2003)
Scopul și mijloacele: Eseuri despre ideologie, tiranie și mit, Curtea Veche, 2004 (המטרה והאמצעים: מסות על אידאולוגיה, רודנות ומיתוס)
Democrație și memorie, Curtea Veche, 2006 (דמוקרטיה וזיכרון)
Balul mascat, 1996 (נשף המסיכות)
2000 ,Încet spre Europa (אט-אט אל אירופה)
Schelete in dulap, Polirom, 2004 (שלדים בארון)
השכנים של קפקא מהדורה דו-לשונית, 1998
Scrisori de la Washington, Polirom, 2002 (מכתבים מוושינגטון)
2002 - עם פיטר גרוס - The End of Postcommunism in Romania
Ghilotina de Scrum, carte de interviuri, Polirom, 2002 (גיליוטינה של אפר, ספר ראיונות)
ערך עם סורין אנטוחי (Sorin Antohi)‏: De la utopie la istorie, Central European University Press, 1999 (מאוטופיה להיסטוריה)
Marele Şoc din finalul unui secol scurt: Ion Iliescu în dialog cu Vladimir Tismăneanu, Ed. Enciclopedica, 2004 (ההלם הגדול בפינאלה של מאה קצרה: יון איליאסקו בדו-שיח עם ולדימיר טיסמניאנו)
עם דורין דוברינקו ווסילה כריסטיאן (Dorin Dobrincu, Cristian Vasile)‏: Raport Final al Comisiei Prezidențiale de Analiză a Dictaturii Comuniste din România, București Humanitas, 2007 (הדו"ח הסופי של הוועדה הנשיאותית לניתוח הדיקטטורה הקומוניסטית)
התעופה הצבאית הבוליברית

| --- | --- |
  רונדל של התעופה הצבאית הבוליברית
 לטינית: "Spatium superanus palatinus"
 פרטים
 מדינה:  ונצואלה ונצואלה
 שיוך:  הכוחות המזוינים הלאומיים הבוליבריים של ונצואלה
 סוג:  חיל אוויר
 אירועים ותאריכים
 תקופת הפעילות:  22 ביוני 1946 – הווה (78 שנים)
 נתוני היחידה
 כוח אדם:  כ-14,000 חיילים
 פיקוד
 דרגת המפקד:  מייג'ור גנרל
 מפקד נוכחי:  סנטיאגו אינפנטה איטריאגו
התעופה הצבאית הבוליברית (בספרדית: Aviación Militar Bolivariana; בתעתיק: אוויאסיון מיליטר בוליבריאנה; בראשי תיבות: AMB) היא אחת מחמש הזרועות הצבאיות של הכוחות המזוינים הלאומיים הבוליבריים של ונצואלה, ואמונה על ההגנה על הריבונות בשטח האווירי של ונצואלה.
הזרוע גם מכונה לעיתים חיל האוויר הלאומי הבוליברי של ונצואלה. עד סוף שנת 2008 שמו של הכוח היה חיל האוויר הוונצואלי (בספרדית: Fuerza Aérea Venezolana, בראשי תיבות: FAV).
היסטוריה

ראשית התעופה בוונצואלה הייתה ב-29 בספטמבר 1912, כאשר הטייס האמריקאי פרנק בולנד הטיס לראשונה מטוס דו-כנפי חד-מנועי קל מעל מסלול המרוצים אל פראיסו (El Paraíso) בקראקס מול קהל גדול. כתוצאה מטיסה מתוקשרת זאת נרכש מטוס אחד בשנת 1913 בשביל הצבא. ב-10 בדצמבר 1920 נחנך בית הספר לתעופה צבאית. כחלק מניסיונות המודרניזציה של הכוחות הצבאיים, ונצואלה הסתמכה על צרפת לקבלת מדריכי טיסה, צוותים טכניים וחומרי לימוד וייצור אווירונאוטי.
בהמשך משלחות נוספות מגרמניה (בין השנים 1930–1933) ואיטליה (בין השנים 1938–1940) עזרו בהעברת ידע וניסיון בתחום התעופה הצבאית, כולל מטוסים ימיים, מטוסי קרב ומפציצים.
בשנת 1944 משלחת צבאית אמריקאית ביצעה סקר מקיף בכוחות האוויריים של ונצואלה ולאור ממצאיה החלו תהליכי מודרניזציה ורפורמה צבאית, כאשר הצעד הראשון היה הקמת השירות האווירונאוטי תחת מנהלת התעופה במשרד המלחמה.
לאחר ההפיכה הצבאית של שנת 1945, החונטה הצבאית המשיכה בניסיונות הרפורמה וב-22 ביוני 1946 נחתם צו 349 שהורה על הקמת חיל האוויר של ונצואלה כזרוע צבאית נפרדת מהצי והצבא.
בשנות ה-50 החל תהליך רכש נרחב של כלי טיס מכל הבא ליד, כולל מטוסי דה הבילנד ומפייר, דה הבילנד ונום, F-86F סייבר, אינגליש אלקטריק קנברה, וכן מסוקים מטוסי הדרכה וכדומה.
בשנות ה-60 החל גם תהליך של בניית בסיסי חיל אוויר חדשים שהמשיך עד שנת 1980. מרבית מתקני התעופה הצבאית הוקמו בתהליך זה.
ב-2 ביוני 1962 החלה התקוממות בבסיס חיל הים בפוארטו קביו (Puerto Cabello) במדינת קרבובו. חיל האוויר החל בהפצצות על הבסיס בהכנות לכניסת הכוחות הקרקעיים. הקרב הגיע לשיא בהפצצות מסיביות על מבצר פורטין סולאנו (Fortín Solano) בו התבצרו אחרוני הכוחות המורדים על מנהיגיהם.
בשנות ה-70 חיל האוויר של ונצואלה החל במאמצי מודרניזציה גדולים בהם נרכשו מטוסי C-130H הרקולס, מיראז' 3E, מיראז' 5V ו-5DV, מטוסי CF-5 (מטוסי F-5 מייצור קנדי), OV-10 ברונקו, מטוסי אימון T-2 באקאיי, ומסוקי UH-1.
בשנות ה-80 ונצואלה רכשה מטוסי F-16 מבלוק 15 והייתה למדינה הראשונה באמריקה הלטינית להפעיל מטוסי קרב מהדור הרביעי. כמו כן בוצע שדרוג למטוסי מיראז' 5 לסטנדרט של מיראז' 50EV.
ב-27 בנובמבר 1992 החל ניסיון הפיכה צבאית נגד הנשיא קרלוס אנדרס פרס. בשיא ניסיון ההפיכה בוצעו הפצצות על ידי חיל האוויר בארמון הנשיאות – פלאסיו דה מירפלורס (Palacio de Miraflores) ומקומות נוספים. לאחר עלייתו לשלטון, הוגו צ'אווס, הפך את 27 בנובמבר ליום התעופה הצבאית הבוליברית.
בשנות ה-2000 החל תהליך של התקרבות של ונצואלה לרוסיה וסין. במהלך תהליך זה נרכשו מטוסי תובלה מדגם שאנשי Y-8, הונגדו JL-8, מסוקי מיל מי-17, ומטוסי קרב מדגם סוחוי Su-30MK2. היו מגעים עם ישראל לשדרוג מטוסי ה-F-16 המתיישנים, אבל לאחר שיושמו האמברגו והסנקציות אמריקאיות נגד ונצואלה ויחסי ונצואלה–ישראל הורעו עד לניתוק היחסים, הנושא ירד מסדר היום.
בשנות ה-2010 כלכלת ונצואלה סבלה ממשבר, ולכן תוכניות רכש שונות הופסקו ולא יצאו לפועל, דוגמת רכש ה-הונגדו JL-10 וכדומה.
כחלק מהידוק היחסים עם רוסיה, מטוסי Tu-160 רוסים הגיעו לוונצואלה בדצמבר 2018 למשך 6 ימים בהם בוצעו תרגילים ואימונים שונים.